Anexa 2 la HCL nr. ....................................

**DESCRIEREA INVESTIŢIEI**

1. **DATE GENERALE**

Denumire proiect: Reabilitarea liniilor de tramvai şi modernizarea tramelor stradale în Municipiul Timişoara, Traseu 5, Calea Bogdăneştilor

Amplasament: Timișoara, Calea Bogdăneştilor – Traseul 5

Titularul investiţiei: Municipiul Timişoara B-dul. C.D. Loga, nr. 1

Beneficiar: Municipiul Timişoara B-dul. C.D. Loga, nr. 1

1. **DATE TEHNICE**

Investiţia vizează modernizarea întregului anasmblu rutier şi a liniilor de tramvai, inclusiv reţelele edilitare stradale, subterane şi supraterane, având ca limite: intresecţia Calea Bogdăneştilor cu Bd.Cetăţii (inclusiv) şi intersecţia cu str.Casian Muntean (buclă de întoarcere Ronaţ).

Modernizarea tramei stradale are ca obiectiv creşterea calităţii vieţii în cadrul spaţiului urban prin sporirea accesibilităţii, mobilităţii, atractivităţii şi prin îmbunătăţirea confortului şi a imaginii urbane de ansamblu.

Prin proiect se vor realiza următoarele:

* linia cale tramvai va fi cale dublă şi se va amplasa în axul străzii, în platformă proprie;
* reţeaua contact se va realiza în variantă dublă, într-o soluţie de compensare totală;
* se vor înlocui cablurile de alimentare a reţelei contact (600 Vcc);
* se va moderniza substaţia de transformare-redresare care va alimenta cu energie electrică linia cale modernizată;
* lărgirea la 2 benzi pe sens a străzii;
* realizarea de piste pentru biciclete;
* realizarea de trotuare;
* spaţii verzi, atât în platforma proprie a linie de tramvai, cât şi în zona de siguranţă a străzii
* semaforizarea intersecţiilor şi supravegherea video, integrate în sistemul de management al traficului.
1. **INDICATORI VALORICI**

Valoarea totală a investiţiei (TVA inclus): 148.851.248,46 lei, din care C+M: 128.746.017,35 lei.

1. **DESCRIEREA INVESTIŢIEI**

În prezent linia de tramvai de pe Calea Bogdăneştilor este amplasată în lateralul prospectului străzii, în varianta de linie simplă cu deviatoare pe toată lungimea străzii. În urma reabilitării linie de tramvai şi modernizării tramei stradale, se vor obţine următorii parametri tehnico-funcţionali:

* Linie cale dublă tramvai = 2,25 km
* Linie cale simplă tramvai (buclă întoarcere) = 0,45 km
* Suprafaţă carosabil modernizată = 35.900 mp
* Număr staţii de tramvai = 7
* Suprafaţă trotuare = 12.220 mp
* Piste pentru biciclete = 4.000 m.

Linia cale tramvai va fi realizată cu şină cu canal, montată pe plăci continue de beton, şina fiind îmbrăcată printr-un sistem elastic care reduce substanţial zgomotul şi vibraţiile în suprastructura de tramvai. Pentru reducerea zgomotului şi vibraţiilor se va utiliza suplimentar înierbarea linilie de tramvai.

Reţeaua contact este realizată în regim de compensaţie totală, utilizând stâlpi de susţinere a acesteia de 12 tf, asigurând şi amplasarea corpurilor de iluminat public, respectiv sistemului de supraveghere video.

Trama stradală va fi realizată în varianta de 2 benzi pe sens, având o lăţime de 2,75 m fiecare, trotuare, piste pentru biciclete şi spaţii verzi. Intersecţiile de pe traseul proiectului vor fi semaforizate şi supravegheate video.

Director Direcţia generală D.P.P.R.U.,

Culiţă CHIŞ